Α4-0072/95

Πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση προγράμματος υποστήριξης των καλλιτεχνικών και πολιτισμικών δραστηριοτήτων ευρωπαϊκής διάστασης «ΚΑΛΕΙΔΟΣΚΟΠΙΟ 2000" (COM(94)0356 - C4-0197/94 - 94/0188 (COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

ότι η πλέον αντιληπτή και σημαντική πραγματικότητα της Ευρώπης, ως οντότητας, δεν είναι μόνον γεωγραφικού, πολιτικού, οικονομικού και κοινωνικού χαρακτήρα, αλλά κατά κύριο λόγο πολιτισμικού,

(Τροπολογία 2)

Αιτιολογική σκέψη -1α (νέα)

>Κείμενο μετά την ψηφοφορία στο ΕΚ>

ότι η θέση της Ευρώπης στον κόσμο καθορίζεται κατά μέγα μέρος από τη σημασία και την κραταιότητα των πολιτισμικών της αξιών, η κριτική αξιολόγηση, η ανάπτυξη και η μετάδοση των οποίων πρέπει να εξασφαλίζονται αδιαλείπτως,

(Τροπολογία 3)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι ο πρωταρχικός ρόλος που διαδραματίζει σε ευρωπαϊκό επίπεδο η πολιτισμική διάσταση, η οποία είναι απαύγασμα της διάδρασης μεταξύ ενός Πολιτισμού και ενός συνόλου επι μέρους πολιτισμών και παραπέμπει όλο και με μεγαλύτερη έμφαση στις ίδιες θεμελιώδεις αξίες, είναι πρωταρχικής σημασίας,

(Τροπολογία 4)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι η γνώση των πολιτισμικών ριζών της Ευρώπης συμβάλλει στη δημιουργία ευρωπαϊκής συνείδησης και ως εκ τούτου στην προώθηση της ιδέας της ευρωπαϊκής ιθαγένειας,

(Τροπολογία 5)

Τρίτη αιτιολογική σκέψη

>Αρχικό κείμενο>

ότι πρέπει επίσης να επιδιωχθεί μεγαλύτερη συμμετοχή όλων των πολιτών, και κυρίως των νέων -ιδίως των μειονεκτούντων νέων- στον πολιτιστικό τομέα που θα συμβάλει έτσι στην καλύτερη αμοιβαία γνώση και το σεβασμό,

>Κείμενο μετά την ψηφοφορία στο ΕΚ>

ότι πρέπει επίσης να επιδιωχθεί μεγαλύτερη συμμετοχή όλων των πολιτών, και κυρίως των νέων -ιδίως των μειονεκτούντων νέων και μάλιστα εκείνων που κατοικούν στις πλέον απομακρυσμένες περιοχές και αγροτικές ζώνες της Ένωσης- στον πολιτισμικό τομέα που θα συμβάλει έτσι στην καλύτερη αμοιβαία γνώση και σε έναν μεγαλύτερο αμοιβαίο σεβασμό,

(Τροπολογία 7)

Έβδομη αιτιολογική σκέψη

>Αρχικό κείμενο>

ότι αφενός, το ψήφισμα του Ευρωπαϊκού Κοινοβουλίου δημιουργίας Ορχήστρας των Νέων της Ευρωπαϊκής Κοινότητας, και αφετέρου, δημιουργήθηκε Ορχήστρα Μπορόκ της Ευρωπαϊκής Κοινότητας κατά το Ευρωπαϊκό Έτος της Μουσικής το 1985,

>Κείμενο μετά την ψηφοφορία στο ΕΚ>

λαμβάνοντας υπόψη το ψήφισμα του Ευρωπαϊκού Κοινοβουλίου για τη δημιουργία Ορχήστρας Νέων της Ευρωπαϊκής Κοινότητας(1), τη δημιουργία Ορχήστρας Μουσικής Μπαρόκ της Ευρωπαϊκής Κοινότητας επ' ευκαιρία του Ευρωπαϊκού Έτους Μουσικής το 1985, καθώς και τα ψηφίσματα σχετικά με τη διδασκαλία και την προώθηση της μουσικής στην Ευρωπαϊκή Κοινότητα(2) και την προώθηση του θεάτρου και της μουσικής στην Ευρωπαϊκή Κοινότητα(3),

_____________________

(1) ΕΕ C 79 της 05.04.76, σ. 8

(2) ΕΕ C 68 της 14.03.88, σ. 46

(3) ΕΕ C 305 της 25.11.1991, σ. 518

(Τροπολογία 8)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη το ψήφισμα του Ευρωπαϊκού Κοινοβουλίου για τις ευρωπαϊκές πολιτιστικές πρωτεύουσες,(1)

(1) ΕΕ C 324 της 24.12.90, σ. 350

(Τροπολογία 9)

Αιτιολογική σκέψη 12α) (νέα)

>Κείμενο μετά την ψηφοφορία στο ΕΚ>

ότι ο πολιτισμικός διάλογος μεταξύ των κρατών μελών της Ένωσης και τρίτων χωρών, ευρωπαϊκών και μη, διαδραματίζει καθοριστικό ρόλο για την προώθηση της αμοιβαίας γνωριμίας, της συνεργασίας, της ανεκτικότητας και της ειρήνης.

(Τροπολογία 10)

Αιτιολογική σκέψη 12β) (νέα)

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο έχει εγκρίνει ψηφίσματα για τις πολιτισμικές σχέσεις των Ευρωπαϊκών Κοινοτήτων με τις χώρες της Κεντρικής και Ανατολικής Ευρώπης(1) την πολιτισμική συνεργασία μεταξύ της Ευρωπαϊκής Κοινότητας και των ΗΠΑ(2) και τις πολιτισμικές σχέσεις μεταξύ της Ευρωπαϊκής Ένωσης και της Λατινικής Αμερικής(3).

____________________

(1) ΕΕ C 267 της 14.10.1991, σ. 45

(2) ΕΕ C 255 της 20.09.1993, σ. 51

(3)ΕΕ C 128 της 09.05.1994, σ. 428

(Τροπολογία 11)

Δέκατη τρίτη αιτιολογική σκέψη

>Αρχικό κείμενο>

ότι τα ανωτέρω συμπεράσματα των Υπουργών Πολιτισμού για τις κατευθυντήριες γραμμές της πολιτιστικής δράσης της Κοινότητας τονίζουν το ενδιαφέρον, δυνάμει των αρχών της Συνθήκης για την Ευρωπαϊκή Ένωση, για τις κοινοτικές πολιτιστικές ενέργειες που πραγματοποιούνται με τις τρίτες χώρες στο εσωτερικό και το εξωτερικό της Ευρώπης καθώς και για ευρωπαϊκή πολιτιστική συνεργασία με άλλους αρμόδιους διεθνείς οργανισμούς και ειδικότερα με το Συμβούλιο της Ευρώπης.

>Κείμενο μετά την ψηφοφορία στο ΕΚ>

ότι τα ανωτέρω συμπεράσματα των Υπουργών Πολιτισμού για τις κατευθυντήριες γραμμές της πολιτισμικής δράσης της Κοινότητας τονίζουν το ενδιαφέρον, δυνάμει των αρχών της Συνθήκης για την Ευρωπαϊκή Ένωση, για τις κοινοτικές πολιτισμικές ενέργειες που πραγματοποιούνται με τις τρίτες χώρες στο εσωτερικό και το εξωτερικό της Ευρώπης καθώς και για ευρωπαϊκή πολιτιστική συνεργασία με το Συμβούλιο της Ευρώπης και με άλλους αρμόδιους διεθνείς οργανισμούς, όπως η UNESCO.

(Τροπολογία 12)

Αιτιολογική σκέψη 14α) (νέα)

>Κείμενο μετά την ψηφοφορία στο ΕΚ>

ότι στις 20 Ιανουαρίου 1995 εγκρίθηκε ένα «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα μέτρα εκτέλεσης των πράξεων που εγκρίνονται σύμφωνα με τη διαδικασία που ορίζεται στο άρθρο 189Β της Συνθήκης ΕΚ,

(Τροπολογία 13)

Αιτιολογική σκέψη 14β) (νέα)

>Κείμενο μετά την ψηφοφορία στο ΕΚ>

ότι η Επιτροπή υπέβαλε, βάσει των διατάξεων των παρ. 1 και 3 του άρθρου του ισχύοντος δημοσιονομικού κανονισμού, το δημοσιονομικό δελτίο που περιλαμβάνει το προβλεπόμενο χρονοδιάγραμμα των ετησίων αναγκών για τη χρονική διάρκεια του εν λόγω προγράμματος, καθώς και ότι το ενημερωμένο αυτό δελτίο, σύμφωνα με τις αποφάσεις της αρμοδίας επί του προϋπολογισμού αρχής και την κατάσταση εκτέλεσης των εγκριθεισών πιστώσεων, πρέπει να ανακοινωθεί στην αρμόδια επί του προϋπολογισμού αρχή μαζί με το προσχέδιο προϋπολογισμού,

(Τροπολογία 40)

Aιτιολογική σκέψη 14γ) (νέα)

>Κείμενο μετά την ψηφοφορία στο ΕΚ>

Ότι πρέπει να συμμετέχουν οι δημιουργοί και οι επαγγελματίες όσο το δυνατόν περισσότερο και ευθύς εξ αρχής κατά τον καθορισμό των κριτηρίων και την επιλογή των σχεδίων.

(Τροπολογία 14)

Άρθρο 2, πρώτη παύλα

>Αρχικό κείμενο>

- να ενθαρρύνει την καλλιτεχνική και πολιτιστική δημιουργία στην Ευρώπη στους τομείς των τεχνών, του θεάματος, των εικαστικών τεχνών, των τεχνών πολλαπλών μέσων και των εφαρμοσμένων τεχνών, επιτρέποντας τη δημιουργία αυτή να πλησιάσει το ποικίλο κοινό της Ευρώπης[semigr ]

>Κείμενο μετά την ψηφοφορία στο ΕΚ>

- να ενθαρρύνει την καλλιτεχνική και πολιτισμική δημιουργία στην Ευρώπη στους τομείς των τεχνών, του θεάματος, των εικαστικών τεχνών, των τεχνών πολλαπλών μέσων και των εφαρμοσμένων τεχνών[semigr ] πρέπει συγχρόνως να αναζητείται ισορροπία μεταξύ όλων των μορφών της καλλιτεχνικής έκφρασης[semigr ]

(Τροπολογία 15)

Άρθρο 2, τρίτη παύλα

>Αρχικό κείμενο>

- να προωθήσει τις πολιτιστικές ανταλλαγές ώστε να συμβάλει σε αμοιβαία καλύτερη γνώση και να διευκολύνει κατ´ αυτό τον τρόπο την πρόσβαση στον πολιτισμό των μειονεκτουσών κατηγοριών[semigr ]

>Κείμενο μετά την ψηφοφορία στο ΕΚ>

- να προωθήσει τις πολιτισμικές ανταλλαγές και το διαπολιτισμικό διάλογο ώστε να συμβάλει σε αμοιβαία καλύτερη γνώση[semigr ]

(Τροπολογία 41)

Άρθρο 2, τέταρτη παύλα

>Αρχικό κείμενο>

- να ευνοήσει την αξιοποίηση και την προβολή του πολιτισμού στην Ευρώπη[semigr ]

>Κείμενο μετά την ψηφοφορία στο ΕΚ>

- να ευνοήσει την αξιοποίηση και την προβολή του πολιτισμού στην Ευρώπη, λαμβάνοντας υπόψη τα άτομα όλων των κοινωνικών και πολιτισμικών ομάδων, ιδιαίτερα των μειονεκτουσών ομάδων[semigr ]

(Τροπολογία 16)

Άρθρο 3, εισαγωγική πρόταση

>Αρχικό κείμενο>

Για να επιτευχθούν οι στόχοι του προγράμματος η Κοινότητα συνεισφέρει στις επόμενες ενέργειες ενθάρρυνσης, που αποσκοπούν στην υποστήριξη και συμπλήρωση των ενεργειών των κρατών μελών στους τομείς της καλλιτεχνικής και πολιτιστικής δημιουργίας, των πολιτιστικών ανταλλαγών και της καλλιτεχνικής και πολιτιστικής διάδοσης.

>Κείμενο μετά την ψηφοφορία στο ΕΚ>

Για να επιτευχθούν οι στόχοι του προγράμματος, οι οποίοι στηρίζονται στην ανάπτυξη μιας κοινής προσπάθειας, η Κοινότητα συνεισφέρει στις επόμενες ενέργειες ενθάρρυνσης, που αποσκοπούν στην υποστήριξη και συμπλήρωση των ενεργειών των κρατών μελών στους τομείς της καλλιτεχνικής και πολιτισμικής δημιουργίας, των πολιτισμικών ανταλλαγών και της καλλιτεχνικής και πολιτισμικής διάδοσης.

(Τροπολογία 17)

Άρθρο 3, παράγραφος 3

>Αρχικό κείμενο>

Υποστήριξη προγραμμάτων που συνδυάζουν με τα καλλιτεχνικά και πολιτιστικά γεγονότα που υποστηρίζονται στο πλαίσιο αυτού του προγράμματος την τελειοποίηση καλλιτεχνών δημιουργών ή ερμηνευτών ή άλλων φορέων του πολιτιστικού τομέα.

>Κείμενο μετά την ψηφοφορία στο ΕΚ>

Υποστήριξη προγραμμάτων που συνδυάζουν με τα καλλιτεχνικά και πολιτισμικά γεγονότα που υποστηρίζονται στο πλαίσιο αυτού του προγράμματος την τελειοποίηση καλλιτεχνών δημιουργών ή ερμηνευτών ή άλλων φορέων του πολιτισμικού τομέα, συμπεριλαμβανομένων και εκείνων που εργάζονται σε τομείς της υψηλής βιοτεχνίας (χαρτοτεχνία, υαλοτεχνία, σιδηροτεχνία, κλπ.) οι οποίοι κινδυνεύουν λόγω της βιομηχανικής παραγωγής.

(Τροπολογία 35)

Άρθρο 3, παράγραφος 5, δεύτερο εδάφιο

>Αρχικό κείμενο>

Προτεραιότητα παρέχεται στις τρίτες χώρες με τις οποίες η Κοινότητα έχει υπογράψει συμφωνίες σύνδεσης/συνεργασίας που περιλαμβάνουν πολιτιστικές ρήτρες.

>Κείμενο μετά την ψηφοφορία στο ΕΚ>

Προτεραιότητα παρέχεται στις τρίτες χώρες με τις οποίες η Κοινότητα έχει υπογράψει:

- τη συμφωνία για τον Ευρωπαϊκό Οικονομικό Χώρο,

- συμφωνίες σύνδεσης,

- συμφωνίες συνεργασίας που περιλαμβάνουν πολιτισμικές ρήτρες.

Προτεραιότητα παρέχεται επίσης στις ευρωπαϊκές χώρες που θεωρούνται ότι πληρούν τους όρους που απαιτούνται για την προσχώρηση στην Ευρωπαϊκή Ένωση (Κύπρος και Μάλτα).

(Τροπολογία 19)

Άρθρο 3, παράγραφος 5, τρίτο εδάφιο

>Αρχικό κείμενο>

Η Κοινότητα και τα κράτη μέλη ευνοούν τη συνεργασία με τους αρμόδιους διεθνείς οργανισμούς στον τομέα του πολιτισμού και ειδικότερα με το Συμβούλιο της Ευρώπης, αφού βεβαιωθούν για τη συμπληρωματικότητα των μέσων που εφαρμόζονται χωρίς να παραβιάζεται η εθνική ταυτότητα και η αυτονομία δράσης κάθε ιδρύματος και οργανισμού.

>Κείμενο μετά την ψηφοφορία στο ΕΚ>

Η Κοινότητα και τα κράτη μέλη ευνοούν τη συνεργασία με το Συμβούλιο της Ευρώπης καθώς και με άλλους αρμόδιους διεθνείς οργανισμούς, όπως η UNESCO, αφού βεβαιωθούν για τη συμπληρωματικότητα των μέσων που εφαρμόζονται χωρίς να παραβιάζεται η εθνική ταυτότητα και η αυτονομία δράσης κάθε ιδρύματος και οργανισμού.

(Τροπολογία 20)

Άρθρο 3, παράγραφος 5α) (νέα)

>Κείμενο μετά την ψηφοφορία στο ΕΚ>

5α. Δημοσιότητα και ενημέρωση

>Κείμενο μετά την ψηφοφορία στο ΕΚ>

Η Επιτροπή πρέπει να παρέχει προτεραιότητα στη δημοσιότητα και τη διάδοση πληροφοριών που αφορούν το παρόν πρόγραμμα, προκειμένου να ενημερώνονται και ευαισθητοποιούνται στο σύνολό τους οι παράγοντες και τα δίκτυα του πολιτισμικού τομέα για τις δράσεις που τους αφορούν.

(Τροπολογία 21)

Άρθρο 4, δεύτερο εδάφιο

>Αρχικό κείμενο>

Η επιτροπή αυτή, συμβουλευτικού χαρακτήρα, αποτελείται από αντιπροσώπους που έχει ορίσει κάθε κράτος μέλος και την προεδρία ασκεί αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Η επιτροπή αυτή, συμβουλευτικού χαρακτήρα, αποτελείται από εμπειρογνώμονες που επιλέγονται από την Επιτροπή από κατάλογο ονομάτων που υποβάλει κάθε κράτος μέλος και την προεδρία ασκεί αντιπρόσωπος της Επιτροπής.

Στα κράτη μέλη όπου ο πολιτισμός είναι αρμοδιότητα των περιφερειών, οι τελευταίες εκπροσωπούνται στην ανωτέρω επιτροπή.

(Τροπολογία 22)

Άρθρο 5, πρώτο εδάφιο

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπωνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί σε ψηφοφορία.

>Κείμενο μετά την ψηφοφορία στο ΕΚ>

Τηρώντας τις διατάξεις που προβλέπονται από το «modus vivendi» της 20ής Ιανουαρίου 1995 και τις σχετικές προς τούτο διαδικασίες, ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

(Τροπολογία 23)

Άρθρο 5, δεύτερο εδάφιο

>Αρχικό κείμενο>

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά. Επι πλέον, κάθε μέλος της ανωτέρω επιτροπής έχει το δικαίωμα να ζητήσει να καταχωρηθεί η θέση του στα πρακτικά.

(Τροπολογία 24)

Άρθρο 6

>Αρχικό κείμενο>

Μετά από δύο έτη εφαρμογής του προγράμματος, και μέσα σε έξι μήνες μετά την περίοδο αυτή, η Επιτροπή αφού ζητήσει τη γνώμη της συμβουλευτικής επιτροπής, υποβάλλει στο Ευρωπαϊκό Κοινοβούλιο και το Συμβούλιο, έκθεση αξιολόγησης των επιτευχθέντων αποτελεσμάτων, η οποία συνοδεύεται ενδεχομένως από ανάλογες προτάσεις.

>Κείμενο μετά την ψηφοφορία στο ΕΚ>

Μετά από δύο έτη εφαρμογής του προγράμματος, η Επιτροπή υποβάλλει στο Ευρωπαϊκό Κοινοβούλιο και το Συμβούλιο, έκθεση αξιολόγησης των επιτευχθέντων αποτελεσμάτων, η οποία συνοδεύεται ενδεχομένως από ανάλογες προτάσεις. Στην εν λόγω έκθεση υπογραμμίζεται, με βάση τη δημοσιονομική στήριξη που παρέχει η Κονότητα, η δημιουργία προστιθέμενης αξίας κοινωνικοοικονομικού χαρακτήρα που προκύπτει από λειτουργικές συνεργασίες και σχέσεις εταιρικού τύπου.

>Αρχικό κείμενο>

Κατά τη λήξη του προγράμματος και σύμφωνα με τη διαδικασία που προβλέπεται στο άρθρο 5, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή και τα αποτελέσματα του προγράμματος.

>Κείμενο μετά την ψηφοφορία στο ΕΚ>

Κατά τη λήξη του προγράμματος, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο λεπτομερή έκθεση σχετικά με την εφαρμογή και τα αποτελέσματα του προγράμματος.

(Τροπολογία 25)

Παράρτημα, Ενέργεια 1, παράγραφος 1

>Αρχικό κείμενο>

1. Το πρόγραμμα είναι ανοικτό σε πολιτιστικά σχέδια μεγάλης κλίμακας, ευρωπαϊκής διάστασης και αντιπροσωπευτικών του ευρωπαϊκού πολιτισμού.

>Κείμενο μετά την ψηφοφορία στο ΕΚ>

1. Το πρόγραμμα είναι ανοικτό σε πολιτιστικά σχέδια μείζονος σημασίας με ευρωπαϊκή διάσταση.

(Τροπολογία 26)

Παράρτημα, Ενέργεια 1, παράγραφος 2, εισαγωγική πρόταση και πρώτη παύλα

>Αρχικό κείμενο>

2. Ως ευρωπαϊκά προγράμματα μεγάλης κλίμακας και αντιπροσωπευτικά του ευρωπαϊκού πολιτισμού θεωρούνται ανάλογα με την ποιότητα των προτεινόμενων προγραμμάτων:

>Κείμενο μετά την ψηφοφορία στο ΕΚ>

2. Ως ευρωπαϊκά προγράμματα αντιπροσωπευτικά του ευρωπαϊκού πολιτισμού θεωρούνται ανάλογα με την ποιότητα των προτεινόμενων προγραμμάτων:

>Αρχικό κείμενο>

- τα πολιτιστικά γεγονότα που είναι ήδη καθιερωμένα σε ευρωπαϊκό επίπεδο, όπως π.χ. η Ευρωπαϊκή Πολιτιστική Πρωτεύουσα, η Ορχήστρα των Νέων της Ευρωπαϊκής Κοινότητας, η Ορχήστρα Μπαρόκ της Ευρωπαϊκής Κοινότητας, κλπ.,

>Κείμενο μετά την ψηφοφορία στο ΕΚ>

- τα πολιτισμικά γεγονότα που είναι ήδη καθιερωμένα σε ευρωπαϊκό επίπεδο, όπως π.χ. η Ορχήστρα των Νέων της Ευρωπαϊκής Κοινότητας, η Ορχήστρα Μπαρόκ της Ευρωπαϊκής Κοινότητας, κλπ.,

(Τροπολογία 27)

Παράρτημα, Ενέργεια 1, παράγραφος 2, τρίτη παύλα

>Αρχικό κείμενο>

- Τα πολιτιστικά προγράμματα ευρωπαϊκής διάστασης, ποιότητας και μεγάλης κλίμακας που συμβάλλουν στην εκτίμηση της πολιτιστικής, κοινωνικής και οικονομικής απήχησης των ενεργειών εταιρικής σχέσης.

>Κείμενο μετά την ψηφοφορία στο ΕΚ>

- Τα πολιτισμικά προγράμματα υψηλής ποιότητας και ευρωπαϊκής διάστασης που συμβάλλουν στην εκτίμηση της πολιτισμικής απήχησης των ενεργειών εταιρικής σχέσης.

(Τροπολογία 28)

Παράρτημα, Ενέργεια 2, παράγραφος 1

>Αρχικό κείμενο>

1. Το πρόγραμμα είναι ανοικτό σε πολιτιστικά και καλλιτεχνικά σχέδια οργανωμένα από κοινού από φορεί τριών κρατών μελών τουλάχιστον ή από πολιτιστικά δίκτυα, στα οποία συμμετέχουν επίσης καλλιτέχνες δημιουργοί ή ερμηνευτές ή άλλοι φορείς του πολιτιστικού τομέα που προέρχονται από τουλάχιστον τρία κράτη μέλη.

>Κείμενο μετά την ψηφοφορία στο ΕΚ>

1. Το πρόγραμμα είναι ανοικτό σε πολιτισμικά και καλλιτεχνικά σχέδια οργανωμένα από κοινού από φορεί τριών κρατών μελών τουλάχιστον ή από πολιτισμικά δίκτυα, στα οποία συμμετέχουν επίσης καλλιτέχνες δημιουργοί ή ερμηνευτές ή άλλοι φορείς του πολιτισμικού τομέα που προέρχονται από τουλάχιστον τρία κράτη μέλη.Προτεραιότητα δίδεται επίσης στα δίκτυα που ευνοούν την πρόσβαση των πλέον μειονεκτούντων πληθυσμών στον πολιτισμό.

(Τροπολογία 29)

Παράρτημα, Ενέργεια 2, παράγραφος 3

>Αρχικό κείμενο>

3. Τα προγράμματα που υποβάλλονται στο πλαίσιο του προγράμματος Καλειδοσκόπιο πρέπει να είναι ευρωπαϊκού ενδιαφέροντος, ποιότητας και καινοτόμου ή υποδειγματικού χαρακτήρα και πρέπει να διεξαχθούν κατά τη διάρκεια του έτους 19..

>Κείμενο μετά την ψηφοφορία στο ΕΚ>

3. Τα προγράμματα που υποβάλλονται στο πλαίσιο του προγράμματος Καλειδοσκόπιο πρέπει να είναι ευρωπαϊκού ενδιαφέροντος, ισοσκελισμένου προϋπολογισμού, ποιότητας και καινοτόμου ή υποδειγματικού χαρακτήρα και πρέπει να διεξαχθούν κατά τη διάρκεια του έτους 19..

(Τροπολογία 39)

Παράρτημα, Ενέργεια 2, παράγραφος 4α) (νέα)

>Κείμενο μετά την ψηφοφορία στο ΕΚ>

4α) Κατ´ αρχήν δεν γίνονται δεκτές οι αιτήσεις για επενδύσεις για τη λειτουργία οργανώσεων. Ωστόσο, στην περίπτωση επενδύσεων στα πολιτιστικά ευρωπαϊκά δίκτυα, γίνεται δεκτό ότι για το σκοπό αυτό θα προστίθεται στον προϋπολογισμό του σχεδίου ένα ποσοστό για τη μερική κάλυψη των εξόδων επικοινωνιών και μεταφράσεων.

(Τροπολογία 30)

Παράρτημα, Ενέργεια 2, παράγραφος 5

>Αρχικό κείμενο>

5. Κατά κανόνα, μία πολιτιστική εκδήλωση δεν μπορεί να υποστηριχθεί κατέπανάληψη. Ωστόσο, σε ορισμένες περιπτώσεις, μπορεί να παρέχεται κοινοτική υποστήριξη στα πολιτιστικά δίκτυα επί τρία το πολύ συναπτά έτη, υπό τον όρο ότι το πρόγραμμα παρουσιάζει συνέχεια στη διεξαγωγή του. Η ανανέωση της κοινοτικής υποστήριξης θα εκτιμηθεί από ανεξάρτητους εμπειρογνώμονες, με βάση την έκθεση δραστηριότητας σχετικά με το σχέδιο που υποβλήθηκε από το δίκτυο.

>Κείμενο μετά την ψηφοφορία στο ΕΚ>

5. Κατά κανόνα, μία πολιτισμική εκδήλωση δεν μπορεί να υποστηριχθεί κατέπανάληψη. Ωστόσο, σε ορισμένες περιπτώσεις, μπορεί να παρέχεται κοινοτική υποστήριξη στα πολιτισμικά δίκτυα επί τρία το πολύ συναπτά έτη, υπό τον όρο ότι το πρόγραμμα παρουσιάζει συνέχεια στη διεξαγωγή του. Η ανανέωση της κοινοτικής υποστήριξης θα εκτιμηθεί από ανεξάρτητους, ορισμένους από την Επιτροπή εμπειρογνώμονες, με βάση την έκθεση δραστηριότητας σχετικά με το σχέδιο που υποβλήθηκε από το δίκτυο.

(Τροπολογία 31)

Παράρτημα, Ενέργεια 3, παράγραφος 3

>Αρχικό κείμενο>

3. Η Επιτροπή, σε συνεργασία με τα κράτη μέλη, θα προσπαθήσει να δημιουργήσει συμπληρωματικότητα ανάμεσα στις ενέργειες που προβλέπονται στο πρόγραμμα αυτό και τα κοινοτικά προγράμματα εκπαίδευσης και κατάρτισης Socrates και Leonardo.

>Κείμενο μετά την ψηφοφορία στο ΕΚ>

3. Η Επιτροπή, σε συνεργασία με τα κράτη μέλη, θα προσπαθήσει να δημιουργήσει συμπληρωματικότητα ανάμεσα στις ενέργειες που προβλέπονται στο πρόγραμμα αυτό και τα κοινοτικά προγράμματα εκπαίδευσης και κατάρτισης Socrates και Leonardo.

>Κείμενο μετά την ψηφοφορία στο ΕΚ>

Θα μελετηθεί από την Επιτροπή, σε συνεργασία με τα κράτη μέλη, η συμπληρωματικότητα με τα άλλα πολιτισμικά προγράμματα ARIANE και RAFAEL.

(Τροπολογία 32)

Παράρτημα, Ενέργεια 4, παράγραφος 1

>Αρχικό κείμενο>

1. Ως συμπλήρωμα και για να βελτιωθεί η πολιτιστική συνεργασία των επαγγελματιών του πολιτιστικού τομέα των περιφερειακών, εθνικών και ευρωπαϊκών αρχών, θα μπορεί να παρέχεται υποστήριξη σε ειδικές και περιορισμένες περιπτώσει σε συναντήσεις που διοργανώνονται σε ευρωπαϊκό επίπεδο ή σε μελέτες και έρευνες που συνδέονται άμεσα με την ανάπτυξη της κοινοτικής δράσης στον πολιτιστικό τομέα.

>Κείμενο μετά την ψηφοφορία στο ΕΚ>

1. Ως συμπλήρωμα και για να βελτιωθεί η πολιτισμική συνεργασία των επαγγελματιών του πολιτισμικού τομέα, (κυρίως όσων κατοικούν σε μειονεκτούσες, απομακρυσμένες, ορεινές ή νησιωτικές περιοχές), των περιφερειακών, εθνικών και ευρωπαϊκών αρχών, θα μπορεί να παρέχεται υποστήριξη σε ειδικές και περιορισμένες περιπτώσει σε συναντήσεις που διοργανώνονται σε ευρωπαϊκό επίπεδο ή σε μελέτες και έρευνες που συνδέονται άμεσα με την ανάπτυξη της κοινοτικής δράσης στον πολιτισμικό τομέα.

(Τροπολογία 36)

Παράρτημα, Ενέργεια 5, παράγραφος 1

>Αρχικό κείμενο>

1. Κατά τρόπο ανάλογο με εκείνο των σχεδίων που αφορούν τις χώρες της Κοινότητας που αναφέρθηκαν στα σημεία 1.,2.,3., 4., έχει οργανωθεί μία κοινοτική υποστήριξη για τα σχέδια πολιτιστικής συνεργασίας με τις τρίτες χώρες. Στο πλαίσιο αυτό προτεραιότητα παρέχεται στα σχέδια που αφορούν τις τρίτες χώρες που έχουν συνάψει συμφωνίες σύνδεσης/συνεργασίας που περιλαμβάνουν πολιτιστική ρήτρα, όπως οι χώρες της Κεντρικής και Ανατολικής Ευρώπης και οι χώρες της Λατινικής Αμερικής.

>Κείμενο μετά την ψηφοφορία στο ΕΚ>

1. Κατά τρόπο ανάλογο με εκείνο των σχεδίων που αφορούν τις χώρες της Κοινότητας που αναφέρθηκαν στις ενέργειες 1.,2.,3., 4., έχει οργανωθεί μία κοινοτική υποστήριξη για τα σχέδια πολιτισμικής συνεργασίας με τις τρίτες χώρες με τις οποίες η Κοινότητα έχει συνυπογράψει:

- τη συμφωνία για τον Ευρωπαϊκό Οικονομικό Χώρο,

- συμφωνίες σύνδεσης,

- συμφωνίες συνεργασίας που περιλαμβάνουν πολιτισμική ρήτρα.

Προτεραιότητα παρέχεται επίσης στις ευρωπαϊκές χώρες που θεωρούνται ότι πληρούν τους όρους που απαιτούνται για την προσχώρηση στην Ευρωπαϊκή Ένωση (Κύπρος και Μάλτα).

(Τροπολογία 34)

Παράρτημα, Ενέργεια 5, παράγραφος 3

>Αρχικό κείμενο>

3. Στο πλαίσιο αυτό, θα επιδιωχθεί συντονισμός της δράσης με τους αρμόδιους διεθνείς οργανισμούς, και ειδικότερα με το Συμβούλιο της Ευρώπης, χωρίς να παραβιάζεται η ιδιαίτερη ταυτότητα και η αυτονομία δράσης κάθε οργάνου και οργανισμού.

>Κείμενο μετά την ψηφοφορία στο ΕΚ>

3. Στο πλαίσιο αυτό, θα επιδιωχθεί συντονισμός της δράσης με τους αρμόδιους διεθνείς οργανισμούς, και ειδικότερα με το Συμβούλιο της Ευρώπης και την UNESCO, χωρίς να παραβιάζεται η ιδιαίτερη ταυτότητα και η αυτονομία δράσης κάθε οργάνου και οργανισμού.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για τη θέσπιση προγράμματος υποστήριξης των καλλιτεχνικών και πολιτισμικών δραστηριοτήτων ευρωπαϊκής διάστασης «ΚΑΛΕΙΔΟΣΚΟΠΙΟ 2000" (COM(94)0356 - C4-0197/94 - 94/0188(COD))

(Διαδικασία συναπόφασης: Πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(94)0356 - 94/0188 (COD)) ((ΕΕ C 324 της 22.11.94, σ. 5)),

- έχοντας υπόψη την παρ.2 του άρθρου 189 Β της Συνθήκης ΕΚ και το άρθρο 128 της ιδίας Συνθήκης, βάσει των οποίων η Επιτροπή υπέβαλε την πρόταση της (C4-0197/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (Α4-0072/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με την παρ.2 του άρθρου 189Α της Συνθήκης ΕΚ[semigr ]

3. καλεί το Συμβούλιο να περιλάβει, στην κοινή θέση που θα εκδώσει σύμφωνα με την παρ. 2 του άρθρου 189Β της Συνθήκης ΕΚ, τις τροπολογίες που ενέκρινε το Σώμα[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικώς και να κινήσει τη διαδικασία συνεννόησης[semigr ]

5. υπενθυμίζει ότι η Επιτροπή υποχρεούται να του υποβάλει οιαδήποτε τροποποίηση προτίθεται να επιφέρει στην πρότασή της, όπως αυτή έχει τροποποιηθεί από το Σώμα[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.